Ditsem Nuus - Displaying items by tag: enkelkwartiere
Elim as die enkelkwartiere vir enkellopende mans in Orania is besig om ‘n nuwe baadjie aan te trek, met inwoners wat self ook besig is om hand by te sit met skoonmaak en opgradering. Op versoek van inwoners van Elim by ‘n openbare vergadering vir die woonbuurt Kleingeluk, het Projek VatVyf, as instansie vir maatskaplike opheffing ook betrokke geraak, in oorleg met die eienaarmaatskappy Gousblom Ontwikkeling.
Aansienlike skoonmaakaksie is al onderneem, terwyl boukundige opgradering deur Gousblom gedoen word. Op die foto is twee inwoners, Abram Pretorius en Danie Swanepoel, besig om badkamers en toilette skoon te spuit.
Foto: Ditsem Nuus